**Proiect**

**GUVERNUL REPUBLICII MOLDOVA**

**HOTĂRÎRE**

nr.\_\_\_\_\_\_\_\_

din\_\_\_\_\_\_\_\_\_\_\_\_\_\_\_\_\_\_\_\_

Chişinău

**privind modificarea Hotărârii Guvernului nr. 356/2015 cu privire la aprobarea Reglementării tehnice „Organizarea pieței vitivinicole”**

În temeiul art. 32 alin. (2) lit. a) din Legea viei și vinului nr. 57/2006 (republicată în Monitorul Oficial al Republicii Moldova, 2013, nr. 64-68, art. 193) cu modificările ulterioare,

**Guvernul HOTĂRĂŞTE:**

1. Hotărârea Guvernului nr. 356/2015 cu privire la aprobarea Reglementării tehnice „Organizarea pieței vitivinicole” (Monitorul Oficial al Republicii Moldova, 2015, nr. 150-159, art. 399), cu modificările ulterioare, se modifică după cum urmează:

1) În denumire și la punctele 1 și 3 din hotărâre, textul „Reglementarea tehnică „Organizarea pieței vitivinicole”, la orice formă gramaticală, se substituie cu textul „Regulamentul privind organizarea pieței vitivinicole”, la forma gramaticală corespunzătoare.

2) În Reglementarea tehnică:

a) În denumire și pe tot parcursul textului, textul „Reglementare tehnică „Organizarea pieței vitivinicole”, la orice formă gramaticală, se substituie cu textul „Regulament privind organizarea pieței vitivinicole”, la forma gramaticală corespunzătoare.

b) În clauza de armonizare textul „Reglementarea tehnică „Organizarea pieței vitivinicole” (în continuare *Reglementare tehnică*) se substituie cu textul „Regulamentul privind organizarea pieței vitivinicole” (în continuare *Regulament*).

c) Pe tot parcursul textului, cuvintele „prezenta Reglementare tehnică”, la orice formă gramaticală, se substituie cu cuvintele „prezentul Regulament”, la forma gramaticală corespunzătoare.

d) Punctul 3 se completează cu subpunctul 21) cu următorul cuprins: „21) *dealcoolizare* – procedeu tehnologic de eliminare parțială sau totală a alcoolului etilic din vinuri prin metoda evaporării în vid sau separării prin membrane sau distilării, ori prin combinarea acestora.”;

e) La punctele 34 subpunctul 4), 116, 150 și în anexa nr. 6 punctul 2 subpunctul 5) textul „reglementare tehnică pertinentă”, la orice formă gramaticală, se substituie cu textul „Regulamentul privind definirea, descrierea, prezentarea și etichetarea produselor vitivinicole aromatizate, aprobat prin Hotărârea Guvernului nr. 741/2017”, la forma gramaticală corespunzătoare;

f) Se completează cu punctul 1281 cu următorul cuprins: „1281.Prin derogare de la punctul 128, se permite eliminarea totală sau reducerea conținutului de alcool etilic până la concentrația alcoolică admisibilă vinurilor dealcoolizate”;

g) Punctul 148 subpunctul 3) se completează cu litera e) cu următorul cuprins: „e) în cazul vinurilor fără alcool, valoarea concentrației alcoolice indicată pe etichetă se reprezintă prin „0 % vol.”, cu mențiunea „poate conține maximum 0,5 % vol.”;

h) Punctul 149 se completează cu subpunctul 51) cu următorul cuprins: „51) mențiunea „vin dealcoolizat” – numai pentru vinurile supuse dealcoolizării totale”;

i) La punctul 156 subpunctul 3) și punctul 157 textul „165-168” se substituie cu textul „165-1681”;

j) Se completează cu punctul 1681 cu următorul cuprins:

„1681. La producerea vinurilor dealcoolizate, registrul trebuie să indice:

1) volumul vinului supus dealcoolizării;

2) concentrația alcoolică dobândită a vinului supus dealcoolizării;

3) metoda de dealcoolizare;

4) volumul de alcool obținut urmare a dealcoolizării;

5) concentrația alcoolică a vinului dealcoolizat.”;

k) Anexa nr. 4 se completează cu punctul 12 cu următorul cuprins:

„12. **Vin dealcoolizat** – produs alimentar care:

1) se obține prin diferite metode de dealcoolizare parțială sau totală a:

a) vinului materie primă sec;

b) mustului de struguri concentrat, mustului de struguri concentrat rectificat, mustului de struguri sulfitat;

2) poate fi îndulcit;

3) poate fi aromatizat;

4) poate fi saturat cu dioxid de carbon;

5) are o concentrație alcoolică dobândită pentru vinul:

a) fără alcool – de cel mult 0,5% vol.;

b) slab alcoolic – de la 0,6% vol. până la 8,0 % vol.;

6) are o presiune a dioxidului de carbon în butelie de cel puțin 1 bar (pentru vinul dealcoolizat saturat cu dioxid de carbon).”;

l) Anexa nr. 10 se completează cu poziția 82 cu următorul cuprins:

„

|  |  |  |  |
| --- | --- | --- | --- |
|  82. | Dealcoolizarea – eliminarea totală sau parțială a alcoolului etilic din vinuri prin metoda evaporării în vid sau separării prin membrane sau distilării, ori prin combinarea acestora | Numai pentru vinurile dealcoolizate |  |

”.

2. Prezenta hotărâre întră în vigoare la data publicării în Monitorul Oficial al Republicii Moldova.

**PRIM-MINISTRU**: Natalia GAVRILIȚA

Contrasemnează:

Ministrul agriculturii și

industriei alimentare Viorel GHERCIU